ΓΡΑΠΤΗ ΕΡΩΤΗΣΗ E-0689/00

υποβολή: Robert Goebbels (PSE) προς την Επιτροπή

(9 Μαρτίου 2000)

Θέμα: Δυνατότητα αναθεώρησης του άρθρου 105, παράγραφος 6, της Συνθήκης ΕΕ

Το άρθρο 105, παράγραφος 6, της Συνθήκης ΕΕ ορίζει ότι το Συμβούλιο μπορεί να αναθέσει στην ΕΚΤ ειδικά καθήκοντα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων και των λοιπών χρηματοπιστωτικών ιδρυμάτων, εξαιρέσει των ασφαλιστικών επιχειρήσεων.

Εν τω μεταξύ, η μεγάλη ευρωπαϊκή αγορά των χρηματοπιστωτικώνπηρεσιών που δημιουργείται απαιτεί σφαιρική προληπτική εποπτεία, κυρίως κατόπιν των πολυάριθμων συγχωνεύσεων/εξαγορών, ήτοι της απόκτησης διασταυρούμενων συμμετοχών μεταξύ τραπεζών, ασφαλιστικών επιχειρήσεων, επενδυτικών ταμείων και άλλων επαγγελματιών του χρηματοπιστωτικού τομέα. Πολλά κράτη μέλη της ΕΕ έχουν ήδη ή πρόκειται να θεσπίσουν ενιαία εθνική προληπτική εποπτεία για όλον τον χρηματοπιστωτικό τομέα, συμπεριλαμβανομένων και των ασφαλιστικών εταιρειών.

Δεν θα πρέπει να επωφεληθούμε της ευκαιρίας που προσφέρει η Διακυβερνητική Διάσκεψη για να προτείνουμε τροποποίηση του άρθρου 105, παράγραφος 6, της Συνθήκης ΕΕ ούτως ώστε να δημιουργηθεί η απαραίτητη νομική βάση προκειμένου να καταστεί δυνατόν στο Συμβούλιο να αναθέσει στην ΕΚΤ ορισμένα ειδικά καθήκοντα και σε επίπεδο προληπτικής εποπτείας των ασφαλιστικών επιχειρήσεων;

Απάντηση του κ. Bolkestein Εξ ονόματος της Επιτροπής

(19 Απριλίου 2000)

Η συνθήκη ΕΚ εξαιρεί ρητά τις ασφαλιστικές επιχειρήσεις από τα καθήκοντα προληπτικής εποπτείας, τα οποία θα μπορούσαν να ανατεθούν στην Ευρωπαϊκή Κεντρική Τράπεζα (EKΤ) σύμφωνα με την διαδικασία που προβλέπεται από το άρθρο 105 παράγραφος 6 της συνθήκης ΕΚ. Η εξαίρεση αυτή γίνεται

για πολλούς λόγους. Ο ασφαλιστικός τομέας δεν είναι τόσο ευπαθής ώστε να προκαλέσει μια συστημική κρίση. Οι ασφαλιστικές επιχειρήσεις δεν καλύπτονται από τις κεντρικές τράπεζες ως πιστωτές έσχατης ανάγκης. Οι ασφαλιστικές επιχειρήσεις παρεμβαίνουν κυρίως στις αγορές μακροπρόθεσμων κεφαλαίων (ομόλογα και μετοχές) και για το λόγο αυτό είναι λιγότερο ευαίσθητες στις αποφάσεις που αφορούν τη νομισματική πολιτική. Η ρύθμιση της προληπτικής εποπτείας των ασφαλιστικών επιχειρήσεων βασίζεται σε συγκεκριμένες τεχνικές πολύ διαφορετικές από εκείνες που εφαρμόζονται στον τραπεζικό τομέα. Τα στοιχεία αυτά δικαιολογούν το γεγονός ότι καμία κεντρική τράπεζα της Κοινότητας δεν μπορεί να αναλάβει την προληπτική εποπτεία των ασφαλιστικών επιχειρήσεων.

Η εμφάνιση των χρηματοοικονομικών συγκροτημάτων, τα οποία συγκεντρώνουν πιστωτικά ιδρύματα, επενδυτικές επιχειρήσεις και ασφαλιστικές επιχειρήσεις, θέτει ορισμένες προκλήσεις στην παραδοσιακή τομεακή οργάνωση της προληπτικής εποπτείας του χρηματοπιστωτικού τομέα.

Η κοινοτική νομοθεσία, με την οποία απελευθερώθηκε η ανταλλαγή εποπτικών πληροφοριών μεταξύ αρμόδιων αρχών, ευνόησε την ενίσχυση της συνεργασίας μεταξύ των αρχών των τριών κλάδων. Σε έναν ορισμένο αριθμό χωρών συστάθηκαν ενοποιημένες εποπτικές αρχές, οι οποίες διασφαλίζουν τον εποπτικό έλεγχο στους τρεις κλάδους των τραπεζών, των επενδυτικώνπηρεσιών και των ασφαλειών. Επισημαίνεται ότι οι αρχές αυτές είναι ευκρινώς διαχωρισμένες από τις κεντρικές τράπεζες, ακόμα και αν το νομικό πλαίσιο ευνοεί την ανταλλαγή πληροφοριών με την νομισματική αρχή.

Στο πλαίσιο του προγράμματος δράσης όσον αφορά τις χρηματοπιστωτικέςπηρεσίες(1), η Επιτροπή δεσμεύθηκε να προτείνει ένα πλαίσιο το οποίο θα διασφαλίσει την αποτελεσματική εποπτεία των χρηματοπιστωτικών ομίλων. Προς το σκοπό αυτό, δημιουργήθηκε μια τεχνική μεικτή ομάδα η οποία συγκεντρώνει εμπειρογνώμονες των τριών κλάδων για την επεξεργασία των προτάσεων στους τομείς της επάρκειας των ιδίων κεφαλαίων, των συναλλαγών στο εσωτερικό των χρηματοοικονομικών συγκροτημάτων και της συγκέντρωσης των κινδύνων, της αξιολόγησης των μετόχων και των διευθυντικών στελεχών και ειδικότερα σε περίπτωση συγχωνεύσεων και εξαγορών, της ανταλλαγής πληροφοριών μεταξύ των αρμόδιων αρχών και της ανάθεσης συντονιστικών καθηκόντων σε μία από τις εποπτικές αρχές και τον προσδιορισμό των καθηκόντων του.

Παράλληλα, η Επιτροπή είναι εκείνη που διοργάνωσε την διάσκεψη των αρχών εποπτείας, η οποία συγκεντρώνει τους προέδρους των διαφόρων ευρωπαϊκών οργανισμών που είναι αρμόδιοι για θέματα κανονιστικών ρυθμίσεων και προληπτικής εποπτείας στους τρεις κλάδους.(2) Ευνοώντας την συνεργασία σε θέματα κοινού ενδιαφέροντος, η Επιτροπή επιθυμεί να ληφθείπόψη η πολυτομεακή διάσταση των χρηματοοικονομικών συγκροτημάτων και να βελτιωθεί η συνεργασία μέσω της ποικιλομορφίας στους τρόπους οργάνωσης της λειτουργίας της προληπτικής εποπτείας.

Κατά συνέπεια, η Επιτροπή δεν θεωρεί αναγκαίο να εισάγει στην συνθήκη μια νομική βάση που θα αναθέτει στην ΕΚΤ ορισμένα ειδικά καθήκοντα όσον αφορά τον εποπτικό έλεγχο των ασφαλιστικών επιχειρήσεων.

(1) COM(1999)232 τελικό.

(2) Τραπεζικός τομέας:Τραπεζική συμβουλευτική επιτροπή, Εποπτική τραπεζική επιτροπή, Ομάδαεπαφών.Τομέας κινητών αξιών: Ομάδα ελεγκτώνψηλού επιπέδου των κινητών αξιών, FESCO.Τομέας ασφαλίσεων: Επιτροπή ασφαλίσεων, Διάσκεψη των ελεγκτών ασφάλισης.